Cardi B
D’ Belcalis Marlenis Almánzar ( uff Àmerikànisch Anglisch,  uff Schpànisch; * 11. Oktoower 1992 z’ Manhattan, Nöi York), bass’r bekànnt unt’r ìhrem Kìnschtlernamma Cardi B , ìsch a US-àmerikànischa Rapperin, Liadermàchera un Schàuischpìelera. Bekànnt ìsch sa fìr ìhra ààgriffenda Gsàngsrytmus un ìhra uffaharziga Liadtäckschta. Sa ìsch z’äärscht a Internet-Schtar worra dànk ìhra Inhàlta-n-uff da soziààla Nätzwark Vine un Instagram. Vu 2015 bis 2017 ìsch sah uff a reegelmaassiga-n-Àrt àls Gàscht ìn dr TV-Reality-Seria Love & Hip Hop: New York uff’m Kànààl VH1 z’ sah gsìì. Doo hàt sa ìwwer ìhra Luscht grädd hàt, a Müüssikkàrriar ààz’fànga. Doo druff hàt sa ìhra zwai Mixtapes Gangsta Bitch Music, Vol. 1 (2016) un Vol. 2 (2017) veräffentligt.

Ìhr äärscht Schtüdio-Àlbum Invasion of Privacy (2018) ìsch ìn dr äärschta Wucha-n-uff Plàtz 1 vum àmerikànischa Billboard 200 gsìì. ’S ìsch vu dr Zittschrìft Billboard àls s’ bediitendscht wiiblig Rap-Àlbum vu da Joohra 2010 ärnännt worra. S’ Àlbum hann d’ Kritiker globt; dànk em Wark ìsch d’ Cardi B d’ äärschta Fràuija worra, wo-n-àls Solokìnschtlera a Grammy Award fìrs Bäschta Rap-Àlbum gwunna hàt. Uff’m Àlbum sìnn zwai Nummer-Ains-Sìnggel gsìì. Mìt Bodak Yellow ìsch d’ Cardi B d’ äärschta wiibliga Rapperin worra, wo ìn da USA-n-a Diàmànt-Schàllplàtta fìr a Sìnggel bikumma hàt; s’ Liad ìsch àui sitter 19 Joohra d’ ainziga Nummer-Ains-Sìnggel vun’ra wiibliga Rapperin ìn da àmerikànischa Charts gsìì. Mìt I Like It ìsch d’ Cardi B d’ äärschta wiibliga Rapperin worra, wo mehrera Liader uff’m Schpìtzaplàtz vu da US-Charts ghàà hàt. Mìt Girls Like You zamma mìt dr Band Maroon 5 ìsch sa d’ äärschta wiibliga Rapperin, wo ìn da USA mehrera Diàmàntschàllplàtta bikumma hàt. Sitterhar hàt sa zwai Sìnggel vum bevorschtehenda-n-Àlbum veräffentligt —WAP (2020) un Up (2021). Baida sìnn bis àm Schpìtzaplàtz vum Hot 100 ànakumma, wia àui àm Schpìtzaplàtz ìn mehrera üüsslandischa Charts.

D’ Cardi B ìsch vu dr Zittschrìft Forbes àls aina vu da iiflussriichschta wiibliga Rapperinna vun àlla Zitta bezaichent worra. Fìr a wiibliga Rapperin hàt sa mehrera Rekorda gebrocha. Sa ìsch unteràndrem d’ Rapperin mìt d’ maischta Nummer-Ains-Sìnggel ìm Billboard Hot 100. Züadam hàt sa zàhlriicha Priisa bikumma, drunter a Grammy Award, àcht Billboard Music Awards, säcks Guinness World Records, säcks American Music Awards, viarzeh BET Hip Hop Awards un zwai ASCAP-Priisa vu dr „Liadermàchera vum Joohr“. Ànna 2018 hàt sìe d’ Zittschrìft Time unter da 100 iiflussriichschta Litt ìn dr Walt glischtet. Ìm Joohr 2020 ìsch sa vu dr Billboard-Zittschrìft àls „Fràui vum Joohr“ üüszaichent worra. Naawa-n-ìhrer Müüssikkàrriar ìsch d’ Cardi B ànna 2022 Kreàtiivschäffin vu dr Vergniagungszittschrìft Playboy worra.

Sitter 2017 ìsch sa mìt’m àmerikànischa Rapper Offset verhiirootet. Mìt ìhm hàt sa zwai Kìnder.

Weblìnks 

 Ìn dr Cardi B ìhra offiziälla Websitta (àmerikànisch Anglisch)
 D’ 
 D’ 
 D’ 

Amerikanische Musiker
HipHop & Rap
Schauspiler
Person (Nöi York)
Pseudonym
US-Amerikaner
Frau
Läbigi Person